stanford-oval/wikipedia huggingface dataset:
Bosco Ntaganda
Elämäkerta

Ntaganda syntyi vuonna 1973 pienessä Kiningin kaupungissa Ruandassa Virungavuorten juurilla. Teini-ikäisenä hän joutui pakenemaan Ngunguun Kongoon tutsien vastaisten hyökkäysten takia. Ntaganda kävi koulua Kongossa, mutta ei koskaan valmistunut. Vuonna 1990 eli 17-vuotiaana hän liittyi Ruandan isänmaalliseen rintamaan (Front Patriotique Rwandais, FPR) Etelä-Ugandassa. Ruandan isänmaallisen rintaman silloinen johtaja Paul Kagame on nykyisin Ruandan presidentti ja Ntaganda taisteli tämän alaisuudessa Ruandan kansanmurhan lopettamiseksi. Ruandan levottomuudet levisivät Kongon puolelle ja Ntaganda osallistui sittemmin taisteluihin niin kapinallisliikkeiden, kuin Ruandan ja Kongon armeijoiden palveluksessa.
Vuonna 2002 hän liittyi Kongon Iturin maakunnassa Thomas Lubangan johtamaan Union des Patriotes Congolais-kapinallisliikkeeseen ja myöhemmin Laurent Nkunda johtamaan Congrès national pour la défense du peuple -liikkeeseen. Ruandan tuella hän kaappasi liikkeen vallan Nkundalta. Vuonna 2006 Kansainvälinen rikostuomioistuin syytti Ntagandaa lapsisotilaiden värväämisestä ja vuonna 2009 hänet etsintäkuulutettiin sotarikoksista, mutta tämä ei estänyt häntä liittymästä Kongon valtiolliseen armeijaan ja saavuttamasta kenraalin arvoa. Sittemmin hän toimi Goman kaupungista käsin johtaen arviolta 50 000 sotilaan joukkoa saaden rahaa kaivoksilta Pohjois- ja Etelä-Kivussa kerätyistä veroista, sekä laittomilla tarkastuspisteillä. Yhdistyneiden kansakuntien asiantuntijaryhmä arvioi vuonna 2011 Ntagandan tehneet pelkästään yhdellä hänen hallitsemallaan raja-asemalla viikoittain 15 000 dollaria.
Kapinallisjohtajan urallaan Ntagandan on sanottu syyllistyneen useisiin sotarikoksiin. Hänen johtamiensa joukkojen on väitetty tappaneen 800 henkilöä Mongbwaluussa Iturin maakunnassa vuonna 2002 näiden etnisen taustan takia. Marraskuussa 2008 kansainväliset journalistit kuvasivat Ntagandan johtamassa joukkoja Kiwanjassa, jossa surmattiin yhden päivän aikana 150 henkilöä. Huhtikuussa 2012 Ntaganda loikkasi Kongon armeijasta 600-sotilaan kanssa ja samassa kuussa maan presidentti Joseph Kabila antoi hänestä lopulta pidätysmääräyksen mainiten kuitenkin, ettei häntä luovutettaisi Kansainväliselle rikostuomioistuimelle. Myöhemmin samana vuonna hän johti maaliskuun 23. päivän liikkeen kapinallisia näiden vallatessa Goman kaupungin. Taistelut johtivat 800 000:n ihmisen pakolaisuuteen ja kapinalliset suostuivat sittemmin vetäytymään kaupungista. Myöhemmin Ntaganda hävisi epäselvissä olosuhteissa liikkeen sisäisessä taistelussa Sultani Makengalle ja ilmeisesti henkensä puolesta peläten hän ilmoittautui vuonna 2013 Yhdysvaltojen suurlähetystöön Ruandan pääkaupunki Kigalissa, josta hänet siirrettiin Kansainvälisen rikostuomioistuimen haltuun Haagiin Alankomaihin.
Haagin kansainvälinen rikostuomioistuin tuomitsi Bosco Ntagandan vuonna 2019 sotarikoksista ja rikoksista ihmisyyttä vastaan 30 vuodeksi vankeuteen.
Maaliskuussa 2021 Kansainvälinen rikostuomioistuin (ICC) vahvisti Bosco Ntagandan uhrien korvausten määräksi 30 miljoonaa dollaria (25 miljoonaa euroa).[lähde? ]
Bosentaani

| --- | --- |

Bosentaani
Systemaattinen (IUPAC) nimi
4-tert-butyyli-N-[6-(2-hydroksietoksi)-5-(2-metoksifenoksi)-2-pyrimidiini-2-yylipyrimidiini-4-yyli]bentseenisulfonamidi
Tunnisteet
CAS-numero: 147536-97-8
ATC-koodi: C02KX01
PubChem CID: 104865
DrugBank: DB00559
Kemialliset tiedot
Kaava: C27H29N5O6S 
Moolimassa: 551,61 g/mol
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus: ~50%
Proteiinisitoutuminen: Yli 98% plasman proteiineihin, pääasiassa albumiiniin.
Metabolia: hepaattinen
Puoliintumisaika: ~5 tuntia
Ekskreetio: Eliminoituu erittymällä sappeen metabolian jälkeen maksassa.
Terapeuttiset näkökohdat
Raskauskategoria:  X(AU) 
Reseptiluokitus:  reseptivalmiste (FI)  
Antotapa: oraalinen
Bosentaani, jota myydään muun muassa tuotenimellä Tracleer, on kaksoisendoteliinireseptorin antagonistilääke, jota käytetään keuhkoverenpainetaudin (PAH) hoidossa.
Aiheesta muualla

PubChem: Bosentan (englanniksi)
Human Metabolome Database (HMDB): Bosentan (englanniksi)
DrugBank: Bosentan (englanniksi)
Biladi, Biladi, Biladi

Biladi, biladi, biladi (arabiaksi بلادي، بلادي، بلادي ) ("Isänmaani, isänmaani, isänmaani") on Egyptin kansallislaulu. Sen on säveltänyt ja sanoittanut Sayed Darwish. Laulu otettiin käyttöön 1979.
Sanat arabiaksi

بلادي، بلادي، بلادي

لك حبي وفؤادي

بلادي، بلادي، بلادي

لك حبي و فؤادي
مصر يا أم البلاد

أنت غايتي والمراد

و على كل العباد

كم لنيلك من أياد
مصر أنت أغلى درة

فوق جبين الدهر درة

يا بلادي عيشي حرّة

واسلمي رغم الأعاد
بلادى، بلادى، بلادى

لك حبي و فؤادي
Aiheesta muualla

Kuuntele kansallislaulu (Arkistoitu – Internet Archive)
Agrafobia

Agrafobia on sairaalloinen pelko joutua seksuaalisesti hyväksikäytetyksi. Agrafobia on yleinen, mutta ei hyvin tunnettu tila. Agrafobian voi laukaista trauma, jonka ei tarvitse tapahtua itselleen. Agrafobiaa voidaan hoitaa terapialla, hypnoosilla, desensibilisaatiolla tai lääkityksellä.
Agraffi (vaatetus)

Agraffilla suljettava tupakkatakki vuoden 1944 elokuvasta Kaasuvalo.
Agraffi (ransk. agrafe: hakanen, liitin, sinkilä, solki; verbistä agrafer: nitoa, sitoa) on vaatteissa käytetty kiinnitin, tavallisesti nyöristä punottu koristeellinen solki tai linkkusalpa, jota käytetään yöpukujen, aamutakkien sekä miesten koti- ja tupakkatakkien liepeiden sulkemiseen. Sen toisessa puoliskossa on punos- tai muu nappi, joka pujotetaan toisen puoliskon nyörilenkin sisään.
Aasiannahkiainen

| Aasiannahkiainen |
| --- | --- |

Uhanalaisuusluokitus
 Puutteellisesti tunnettu  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Petromyzontomorphi
Luokka::  Petromyzontida
Lahko::  Nahkiaiskalat Petromyzontiformes
Heimo::  Geotriidae  Jordan, 1923
Suku::  Geotria  Gray, 1851
Laji::  australis
Kaksiosainen nimi
 Geotria australis  Gray, 1851 
Katso myös
   Aasiannahkiainen Wikispeciesissä   Aasiannahkiainen Commonsissa 
Infobox OKNimi-testi OKIUCN-testi OK: 
Aasiannahkiainen eli australiannahkiainen (Geotria australis) on heimonsa Geotriidae ja sukunsa Geotra ainoa laji.
Ulkonäkö ja koko

Aasiannahkiainen on tavallisesti noin 47,5 senttimetrin mittainen, mutta se voi kasvaa jopa 57 senttimetrin mittaan. Ennätysyksilö oli 62 senttimetrin mittainen.
Elinympäristö ja levinneisyys

Aasiannahkiaista tavataan pohjakalalajina meri-, murto- ja makeassa vedessä. Se on levinnyt eteläiselle Tyynellemerelle.
Elinvaiheet

Neljä ensimmäistä elinvuottaan aasiannahkiaiset elävät pohjamudassa rannikkovirtojen yläjuoksulla. Sitten ne uivat mereen, jossa  aikuiset aasiannahkiaiset asuvat merivedessä määrittelemättömän ajan loisien muita kaloja. Ne lähtevät makeisiin vesiin yleensä sateisina öinä kun vedenpinta on nousussa. Saavuttuaan makeaan veteen ne lopettavat syömisen kokonaan, lisääntyvät ja kuolevat heti sen jälkeen.
Champagne-Ardenne

| Champagne-Ardenne |
| --- | --- |

 Lippu:  Vaakuna
 Sijainti
Arrondissementejä:  15
Kantoneita:  146
Kuntia:  1 947
Hallinto:  
 – hallinnollinen keskus:  Châlons-en-Champagne
 – puheenjohtaja:  Jean-Paul Bachy
Pinta-ala:  25 606 km²
Väkiluku (1999):  1 342 363
 – väestötiheys:  52 as./km²
Champagne-Ardenne [ʃɑ̃paɲaʁdɛn] on entinen hallintoalue Koillis-Ranskassa. Champagne-Ardennen pääkaupunki oli Châlons-en-Champagne. Champagne-Ardennessa asui 1 342 363 ihmistä (1999). Samppanjan tuotannosta kuuluisa Champagnen historiallinen maakunta on osa Champagne-Ardennea. Alue on ollut vuoden 2016 alusta lähtien osa Grand Estin hallinnollista aluetta .
Champagne-Ardenne koostuu neljästä departementista:
Ardennes (08)
Aube (10)
Marne (51)
Haute-Marne (52)
Champagne Pool

Champagne Pool.
Champagne Pool on kuuma lähde ja osa Wai-O-Tapun geotermistä aluetta Uuden-Seelannin pohjoissaarella. Champagne Poolilta on matkaa noin 30 kilometriä Rotoruaan ja 50 kilometriä Taupoon. Hydroterminen purkaus muodosti halkaisijaltaan 65-metrisen ja 62 metriä syvän kraatterin noin 900 vuotta sitten synnyttäen kuuman lähteen. Champagne Poolin arvioidaan olevan vetoisuudeltaan 5 000 m3 ja veden pinnan lämpötila on 74 °C. Champagne Poolin alla oleva syvä geoterminen vesi on lämpötilaltaan suunnilleen 260 °C.
Aiheesta muualla

Kuvia tai muita tiedostoja aiheesta Champagne Pool Wikimedia Commonsissa
AMD Opteron

AMD Opteron 2212
AMD Opteron on AMD:n K8-arkkitehtuuriin pohjautuva palvelinsuoritin.
Suoritin eroaa Athlon 64 -suorittimista ainoastaan siten, että useimmissa Opteron-malleissa on useampi HyperTransport-väylä sekä useimmiten erilainen suoritinkanta, joka mahdollistaa niiden käytön monisuoritinkokoonpanoissa. Tosin jotkin halvemmat Opteronit käyttävät samaa kantaa kuin Athlon 64:t ja ovat siten täysin identtisiä näiden kanssa. Toisaalta osa Athlon 64 FX -sarjan suorittimista käyttää samaa kantaa kuin kalliimmat Opteronit ja ovat siten täysin identtisiä näiden kanssa.
Opteron julkaistiin 22. huhtikuuta 2003 1,4–1,8 GHz kellotaajuuksilla. Myöhemmin kellotaajuutta on nostettu 3 GHz:iin asti.
Etenkin 939-kantaiset prosessorit (ja nimenomaan 1yy-mallinumeron Opteronit) ovat nousseet tietokoneharrastajien suosioon niiden hyvien ylikellottamisominaisuuksien vuoksi.
K8-ytimisien Opteron-prosessorien mallinumeroiden muodostuminen

Jokaisen Opteronin mallinumero koostuu kolmesta tai neljästä numerosta: Opteron xnyy tai Opteron xyy
Ensimmäinen numero (x) kertoo montako prosessoria kyseisessä kokoonpanossa voi olla:
1 – suunniteltu yksiprosessorisille järjestelmille
2 – suunniteltu kaksiprosessorisille järjestelmille
8 – suunniteltu neli- tai kahdeksanprosessorisille järjestelmille
Viimeiset numerot (yy) kertovat kyseisen prosessorin suhteellisen suorituskyvyn (kellotaajuudesta riippuva).
xnyy-mallinumeroisten Opteronien n kertoo suoritinkannan mallin. Numero 2 kertoo Opteronin olevan suoritinkannaltaan Socket F (1207) tai Socket AM2.
1000-sarjan suoritinkanta on Socket AM2: Mallit 12yy
2000-sarjan suoritinkanta on Socket F (1207): Mallit 22yy
8000-sarjan suoritinkanta on Socket F (1207): Mallit 82yy
xnyy-mallinumeroisten Opteronien suoritinkanta on aina joko Socket AM2 tai Socket F, ja ne käyttävät DDR2-muisteja.
K8-ytimisten Opteron-prosessorien mallit > Opteron (130 nm SOI)

CPU-suoritiytimen mallit (Stepping): B3, C0, CG
L1-muisti: 64 + 64 kt
L2-muisti: 1024 kt
Käskykantateknologiat: MMX, Extended 3DNow!, SSE, SSE2, AMD64
Socket 940, 800 MHz HyperTransport
DDR SDRAM, virhesuojattujen RAM-muistien mahdollisuus
Ytimen jännite: 1,50 V – 1,55 V
Julkaistu: 22.4.2003
Ytimen kellotaajuus: 1400–2400 MHz (x40–x50)
K8-ytimisten Opteron-prosessorien mallit > Opteron (90 nm SOI)

CPU-suoritinytimen malli (Stepping): E4
L1-muisti: 64 + 64 kt
L2-muisti: 1024 kt
Käskykantateknologiat: MMX, Extended 3DNow!, SSE, SSE2, SSE3, AMD64
Socket 940, 800 MHz HyperTransport
Socket 939/Socket 940, 1000 MHz HyperTransport
DDR SDRAM, virhesuojattujen RAM-muistien mahdollisuus
Ytimen jännite: 1,35 V – 1,4 V
NX-bitti
Optimized Power Management (OPM)
Julkaistu: 14.2.2005
Ytimen kellotaajuus: 1600–3000 MHz (x42–x56)
CPU-suoritinytimen mallit (Stepping): E1, E6, F (1nyy, 2nyy, 8nyy)
...
Socket 939/Socket 940, 1000 MHz HyperTransport
...
(1nyy, 2nyy, 8nyy)-sarjat käyttävät DDR2-muisteja
NX-bitti
K8-ytimisten Opteron-prosessorien mallit > Istanbul

Istanbul-koodinimellä tunnettu Opteron integroi kuusi ydintä samalle prosessorille. Mallissa on HT Assist -ominaisuus, joka seuraa välimuistin käyttöä vähentäen suorittimien välistä liikennettä.
Istanbul valmistetaan GlobalFoundriesin 45 nanometrin SOI-tekniikalla ja sisältää 904 miljoonaa transistoria.
Kahdeksannen sukupolven palvelinsuorittimen x86-kilpailijat

Intel Xeon 5100 (ja Intelin Core-arkkitehtuuriin perustuvat prosessorit, kuten Core 2)
A1AD

α₁-antitrypsiini
α₁-antitrypsiinivaje (voidaan kirjoittaa myös alfa1-antitrypsiinivaje), lyhennettynä A1AD tai alfa-1, on perinnöllinen sairaus, jossa α₁-antitrypsiinin määrä veressä on liian vähäinen. A1AD:tä esiintyy yleisimmin luoteiseurooppalaisilla sekä iberialaisilla (espanjalaisilla ja portugalilaisilla).[lähde? ] A1AD voi aiheuttaa keuhkolaajentuman ja joskus myös maksasairauden. Lievempimuotoisena A1AD esiintyy muun muassa vaikean astman yhteydessä.[lähde? ]
Aiheesta muualla

Kuvia tai muita tiedostoja aiheesta A1AD Wikimedia Commonsissa
Californication (televisiosarja)

| Californication |
| --- | --- |

Tyyli:  draama komedia
Kestoaika:  n. 30 min
Luoja(t):  Tom Kapinos
Pääosissa:  David Duchovny Natascha McElhone Pamela Adlon Madeleine Martin Madeline Zima Evan Handler
Alkuperämaa:  Yhdysvallat
Alkuperäiskieli:  englanti
Verkko:   Showtime  Nelonen
Esitetty:  13. elokuuta 2007 – 29. kesäkuuta 2014
Tuotantokausia:  7
Jaksoja:  84
Ikäraja:  
Sisältömerkintä:   
Tunnuskappale:  Main Title Theme from Californication – Tree Adams & Tyler Bates
Tuotanto
Tuottaja(t):  Tom Kapinos David Duchovny Stephen Hopkins
Tuotantoyhtiö(t):  Totally Commercial Films Aggressive Mediocrity Twlight Time Films And Then... Showtime Networks
Palkinnot
Voitetut:  Golden Globe, Paras miespääosa musikaali- tai komediasarjassa, Duchovny 2008
Ehdokkuudet:  BAFTA, Best International 2007   Primetime Emmy, Paras casting komediasarjassa 2008, 2009   Golden Globe, Paras musikaali- tai komediasarja 2007, 2008
Aiheesta muualla
Virallinen sivusto
IMDb 
Californication on yhdysvaltalainen draama-komediasarja, jonka on luonut Tom Kapinos. Californicationia esitettiin yhteensä seitsemän tuotantokautta ja 84 jaksoa. Sarja kertoo kirjailija Hank Moodysta (David Duchovny), joka kärsii kirjailijan tukoksesta. New Yorkissa syntynyt Hank muuttaa Kaliforniaan ja yrittää parantaa välejään entiseen rakastettuunsa Kareniin (Natascha McElhone) sekä heidän yhteiseen tyttäreensä Beccaan (Madeleine Martin). Muita keskeisiä hahmoja sarjassa ovat Hankin agentti Charlie Runkle (Evan Handler) ja tämän vaimo Marcy (Pamela Adlon).
Sarjan ensimmäinen jakso esitettiin Showtimella 13. elokuuta 2007 ja kahdentoista jakson kausi päättyi Yhdysvalloissa 29. lokakuuta 2007. Sarjan seitsemäs ja viimeinen kausi päättyi 29. kesäkuuta 2014.
Suomessa sarjaa on esittänyt Nelonen 17. maaliskuuta 2008 alkaen.
Aiheesta muualla

Virallinen sivusto (englanniksi)
Californication Internet Movie Databasessa (englanniksi)
Burning Daylight

|  Burning Daylight |
| --- | --- |

Kappaleen tiedot
Esittäjä(t):  Mia Nicolai ja Dion Cooper
Levy-yhtiö:  Yellowfield Records
Kesto:  3:04
Julkaistu:  1. maaliskuuta 2023
Sanoittaja(t):  Duncan Laurence Jordan Garfield Mia Nicolai Dion Cooper Loek van der Grinten
Tuottaja(t):  Sean Myer Loek van der Grinten
Euroviisutiedot
Vuosi:  2023
Maa:  Alankomaat
Kieli:  englanti
Sijoitus semifinaalissa:  13.
Pisteet semifinaalissa:  7
Sanat:  sanoitus
Video:  videolinkki
Aikajärjestys
 ◄ ”De diepte” (2022) 
 ”Europapa” (2024) ► 
Burning Daylight on alankomaalaisten laulajien Mia Nicolain ja Dion Cooperin kappale. He edustavat Alankomaita Eurovision laulukilpailussa 2023 Liverpoolissa. Kappale kilpaili ensimmäisessä semifinaalissa, jossa se sijoittui kolmanneksitoista ja täten karsiutui finaalista.
Afrikan tähti (albumi)

| Afrikan tähti Tuure Kilpeläinen & Kaihon Karavaani |
| --- | --- | --- |

Studioalbumin tiedot
 Äänitetty : Sonic Pump Studios; Lo-Hi Studio
 Julkaistu: 28. syyskuuta 2012
 Formaatti: CD, LP
 Tyylilaji: pop
 Levy-yhtiö: Warner Music Finland
Listasijoitukset
  2. (40/2012)
Tuure Kilpeläisen & Kaihon Karavaanin muut julkaisut
| Erämaa 2011 | Afrikan tähti 2012 | Käpälikkö 2014 |
Afrikan tähti on Tuure Kilpeläisen kuudes ja Kaihon Karavaanin kolmas studioalbumi. Se julkaistiin 28. syyskuuta 2012. Levyllä on kuultavissa vaikutteita iskelmästä, popista, jazzista, rockista ja reggaesta. Myös slaavilaiset vaikutteet kuuluvat vahvasti levyllä.
Albumi myi platinaa huhtikuussa 2013.
Levyllä vierailee Suora lähetys -lauluyhtye kappaleella "Veljet" ja Yona kappaleella "Tahtoisin, tahtoisin".
Kappaleet

Jumalan kukka – 3.59
¡Eloon! – 3.45
Veljet feat. Suora lähetys – 4.02
Tahtoisin, tahtoisin feat. Yona – 4.49
Miksei vieläkään ole rauhaa – 2.43
Suomi-rock – 4.37
Hyvä, paha, ruma mies – 4.15
En mä välitä – 4.47
Jäähyväiset – 4.56
Kastanjanainen – 4.45
Hailii hailoo – 5.00
Sävellykset: Tuure Kilpeläinen (kappaleet 1,2,4-11), Jarno Karjalainen (2,3,6,11), Rocka Merilahti (3,6,10), Sampo Haapaniemi (6), Aarne Riikonen (6), Jiri Kuronen (7), Timo Kiiskinen (9)
Sanoitukset: Tuure Kilpeläinen, myös Rocka Merilahti (6), Jarno Karjalainen (6), Jiri Kuronen (9)
Arvostelut

Soundi:
Aiheesta muualla

Afrikan tähti discogs.com -sivustolla
Brest

Brest tarkoittaa seuraavia:
Brest, kunta Saksassa
Brest, kaupunki Ranskassa
Brest, kaupunki Valko-Venäjällä.
Martin Brest (s. 1951), yhdysvaltalainen elokuvaohjaaja
Albatros de Brest, ranskalainen jääkiekkoseura
Stade Brest eli Stade Brestois, ranskalainen jalkapalloseura
HK Brest, valkovenäläinen jääkiekkoseura
FK Dinamo Brest, valkovenäläinen jalkapalloseura
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Brest”, voi hakea sivunnimihaulla, laajalla sivunnimihaulla tai tekstihaulla.
Carl Sjöberg

Carl Leopold Sjöberg (28. toukokuuta 1861 Gävle – 26. tammikuuta 1900 Hedemora) oli ruotsalainen säveltäjä. Hän oli varsinaiselta koulutukseltaan ja työltään lääkäri; säveltäjänä hän oli lähinnä itseoppinut. Hänen tuotantonsa keskiössä ovat laulut, joista postuumisti julkaistu "Tonerna" on tullut erityisen tunnetuksi.
Sjöberg varttui Gävlessä. Hänen isänsä Leopold työskenteli rautatieyhtiön kirjanpitäjänä, mutta kuoli pojan ollessa 7-vuotias. Äiti Karin (o.s. Lundström) elätti itsensä ja kolme lastaan avaamalla kaupan, jossa myi posliinia ja leluja. Yksi edesmenneen isän sukulaisista, rehtori ja valtiopäiväedustaja Jonas Selggren, tuki perhettä taloudellisesti. Tämän avulla Carl Sjöberg pystyi saattamaan lukio-opintonsa päätökseen vuonna 1879. Koulun musiikkiopettaja, säveltäjä Wilhelm Björkgren toimi Sjöbergille merkittävänä roolimallina; Sjöberg kehittyi opettajan johdolla niin, että pääsi sijaistamaan kirkon urkuria]. Hän opiskeli lääketiedettä ensin Uppsalan yliopistossa (kandidaatin arvo 1888), sitten Karoliinisessa instituutissa (lisensiaatti 1893). Uppsalassa Sjöberg pääsi kahden mieskuoron eli Orphei Drängarin ja Allmänna Sångenin jäseneksi. Samoihin aikoihin hän alkoi säveltää lauluja.
Vuonna 1893 Sjöberg meni naimisiin vuonna 1888 tapaamansa Sofia Abelinin (1866–1945) kanssa. Vuonna 1894 hän aloitti työskentelyn lääkärinä Hedemorassa. Sivutoimisesti hän lauloi, soitti pianoa ja johti musiikkikokoonpanoja. Hän perusti sekä kuoron että jousikvartetin. Hedemoran-vuosinaan Sjöberg kuitenkin ilmeisesti sävelsi vähemmän kuin opintojensa aikana. Hänen tuotantoonsa kuuluvat laulujen lisäksi kolmiosainen pianokvartetto sekä kappale viululle ja pianolle. Sjöberg kuoli yllättäen 38-vuotiaana vaimonsa ollessa odottamassa parin kolmatta lasta. Hänen nimensä teki tunnetuksi vuonna 1892 sävelletyksi sanottu, mutta vasta säveltäjän kuoltua vuonna 1901 julkaistu laulu "Tonerna", jonka sanat ovat Erik Gustaf Geijerin käsialaa. Laulu on kuulunut muiden muassa Jussi Björlingin ohjelmistoon.
Sjöberg teki musiikin lisäksi myös kuvataidetta. Häneltä on säilynyt taideteoksia, joissa kuvataan näkymiä hänen asunnoistaan Tukholmassa, Uppsalassa ja Hedemorassa.
A1 (Kreikka)

A1 (kreik. Αυτοκινητόδρομος 1, Aftokinitódromos 1) eli Pireus–Ateena–Thessaloniki–Évzonoi-valtatie (PATHE, ΠΑΘΕ) on moottoritie Kreikassa. Se on maan pohjois-eteläsuuntainen pääväylä, ja kulkee Pireuksesta Ateenan metropolialueelta Évzonoihin Pohjois-Makedonian rajalle yhdistäen samalla Ateenan ja Thessalonikin metropolialueet. Valtatie on kauttaaltaan osa Eurooppatietä E75. Tien pituus on noin 550 kilometriä.
Reitti

Valtatien reitti on seuraava (etelästä pohjoiseen, merkittävimmät ohitetut paikkakunnat suluissa):
Pireus, Rauhan ja ystävyyden stadion – (Ateena) – Peristéri – Ágioi Anárgyroi – Metamórfosi – Kifisiá – Oinófyta – Schimatári – (Chalkída) – (Thíva) – Kaména Voúrla – Thermopýles – Lamía – Almyrós – (Vólos) – Kilelér – (Lárisa) – Témpi – Litóchoro – Kateríni – (Thessaloniki) – Polýkastro – Évzonoi.
Ateenan keskustan länsipuolella kulkeva osuus tunnetaan Kifisías-valtakatuna. Valtatie risteää itä-länsisuuntaisen A6-valtatien eli Attikan valtatien kanssa Ateenan metropolialueen pohjoisosassa ja samoin itä-länsisuuntaisen A2-valtatien eli Egnatían valtatien kanssa Thessalonikin metropolialueen länsiosassa.
Kifisías-valtakatua Ateenassa.
Valtatietä Ateenan pohjoispuolella.
Valtatietä Katerínin lähellä.
Aiheesta muualla

Kuvia tai muita tiedostoja aiheesta A1-valtatie Wikimedia Commonsissa
Kreikan moottoritiet
| --- | --- |
Pääväylät:   A1  A2  A3  A5  A6  A7  A8  A90 
Muut moottoritiet:   A11  A12  A13  A24  A242  A25  A27  A29  A62  A621  A64  A71 
Ateenan merkittävimmät kadut ja tiet
| --- | --- |
Moottoritiet:   A1 (PATHE)  A6 (Attikí Odós) 
Valtakadut:   Alexándras  Andréa Syngroú  Athinón  Kifisías  Konstantinoupóleos  Mesogeíon  Vasiléos Konstantínou  Vasilíssis Amalías  Vasilíssis Ólgas  Vasilíssis Sofías  Vouliagménis 
Kadut:   Aiólou  Akadimías  Athinás  Dionysíou Areopagítou  Ermoú  Filellínon  Ierá Odós  Iródou Attikoú  Mitropóleos  Óthonos  Panepistimíou  Patisíon (28is Oktovríou)  Peiraiós (Panagí Tsaldári)  Sólonos  Stadíou  Tripódon  Vasiléos Georgíou A'  Voukourestíou
Agrafia

Agrafia on aivovauriosta tai aivojen toimintahäiriöstä johtuva kirjoitusvaikeus.  Häiriö voi olla osittainen tai täydellinen.
Muut agrafian muodot

Lukujen agrafialla tarkoitetaan lukujen kirjoittamista koskevaa häiriötä.
Adam Nagy (jääkiekkoilija)

| Adam Nagy> Henkilötiedot |
| --- | --- |
Syntynyt: 29. elokuuta 1993 (ikä 31) Levice, Slovakia
Kansalaisuus:   Slovakia
Jääkiekkoilija
Pelipaikka:  maalivahti
Hanska:  vasen
Pituus:  181 cm
Paino:  81 kg
Seura
Seura:  HK Nitra
Sarja:  Tipsport liga
Pelaajaura
Pääsarjaura:  2012–
Aik. seurat:  HK Orange 20 (SloEL) HK Dukla Trenčín (SloEL) HC Banska Bystrica (SloEL) ŠHK 37 Piešťany (SloEL) HC Detva (Slovakia I/SloEL) HK 32 Liptovský Mikuláš (SloEL) Peliitat (Mestis)
KHL-varaus:  56. varaus, 2010 Severstal Tšerepovets
Adam Nagy (s. 29. elokuuta 1993 Levice, Slovakia) on slovakialainen jääkiekkomaalivahti, joka pelaa kotimaassaan Extraliga-joukkue HK Nitrassa.